(52)

Zmluvy sa vyznačovali rôznymi vlastnosťami. Hlavné z nich sú zhrnuté v tabuľke 10. Vo viacerých zmluvách sa stanovila možnosť poskytnutia finančného príspevku leteckej spoločnosti prevádzkovateľom letiska v Beauvais za uskutočnenú prepravu. V žiadnej zmluve sa však nespomínajú platby za marketingové služby prevádzkovateľa letiska v Beauvais výmenou za reklamné služby leteckej spoločnosti. Tabuľka 10 Vlastnosti zmlúv o poskytovaní letiskových služieb uzavretých medzi prevádzkovateľom letiska v Beauvais a leteckými spoločnosťami Kód zmluvy Hlavné vlastnosti zmlúv Ryanair RYAN1 Touto zmluvou sa stanovila prevádzka dvoch leteckých spojení z Beauvais za týchto podmienok: — Dublin: v zmluve sa stanovilo vykonávanie troch rotácií týždenne (dve v sobotu a jedna v nedeľu) za poplatok za pristátie vo výške 750 frankov (114,37 EUR). Za každú ďalšiu dennú rotáciu bola spoločnosť oslobodená od platenia poplatkov za pristátie. Okrem toho sa v zmluve stanovil aj poplatok 10 frankov (1,52 EUR) za odlietajúceho cestujúceho. — Prestwick: v zmluve sa stanovilo vykonávanie jednej dennej rotácie za poplatok vo výške 750 frankov. Za každú ďalšiu dennú rotáciu bol poplatok za pristátie 500 frankov (77,22 EUR). Okrem toho sa v zmluve stanovil aj poplatok 10 frankov (1,52 EUR) za odlietajúceho cestujúceho. RYAN2 Podmienky zmluvy RYAN1 sa zmenili takto: — Pre spojenie do Dublinu sa poplatok za pristátie stanovil na 750 frankov do 19 rotácii týždenne. V prípade prekročenia tejto hranice bola spoločnosť Ryanair oslobodená od poplatku za pristátie. — Pre spojenie do Prestwicku sa poplatok za pristátie stanovil na 750 frankov do siedmich rotácii týždenne a 500 frankov pri 8 až 14 odletoch týždenne. V prípade viac ako 14 odletov týždenne bola spoločnosť Ryanair oslobodená od poplatku za pristátie. — Za každé nové spojenie zriadené spoločnosťou Ryanair sa poplatok za pristátie stanovil na 500 frankov za dennú rotáciu. V prípade viac ako jednej dennej rotácie bola spoločnosť Ryanair oslobodená od poplatku za pristátie. — Poplatok za odlietajúceho cestujúceho sa stanovil na 10 frankov pri už existujúcich spojeniach, 6 frankov (1,22 EUR) na nových spojeniach do šiestich rotácií denne a 4 franky (0,61 EUR) nad túto hranicu. RYAN3 Táto zmluva nahradila dohody RYAN1 a RYAN2. Stanovujú sa v nej tieto podmienky, za ktorých spoločnosť Ryanair prevádzkuje svoje letecké služby: — Na rok 2002 sa spoločnosti Ryanair určil cieľ 210 000 odlietajúcich cestujúcich z Beauvais. Poplatok za pristátie sa stanovil na 750 frankov pri všetkých spojeniach, ktoré spoločnosť prevádzkuje. — Na rok 2003 sa spoločnosti Ryanair určil cieľ 310 000 odlietajúcich cestujúcich z Beauvais. Poplatok za pristátie sa stanovil na 750 frankov do siedmich rotácií denne a 650 frankov (99,09 EUR) nad túto hranicu. — Na rok 2004 sa určil cieľ 410 000 cestujúcich. Poplatok za pristátie sa stanovil na 750 frankov do siedmich rotácií denne, 600 frankov (91,47 EUR) pri 8 až 10 rotáciách denne a 400 frankov (60,98 EUR) nad túto hranicu. — Poplatok za odlietajúcich cestujúcich sa stanovil na 8 frankov za cestujúceho do 135 cestujúcich na lietadlo (0 frankov nad túto hranicu) za každý rok počas celého trvania zmluvy. Táto zmluva bola platná do 4. februára 2010 za podmienok stanovených na rok 2004. RYAN4 Touto zmluvou sa mení zmluva RYAN3 doplnením týchto prvkov: Ryanair sa zaväzuje prevádzkovať 10 dodatočných rotácií týždenne na nových linkách. Za to správca letiska vyplatí spoločnosti Ryanair finančný príspevok vo výške 1,5 EUR za odlietajúceho cestujúceho na týchto nových spojeniach. RYAN5 Touto zmluvou sa mení zmluva RYAN4. Podľa jej podmienok sa spoločnosť SAGEB zaväzuje vyplatiť spoločnosti Ryanair finančný príspevok vo výške 2 EUR za dodatočného odlietajúceho cestujúceho prepraveného v roku 2011 na základe počtu cestujúcich, ktorých spoločnosť Ryanair prepravila v roku 2010. Za to sa spoločnosť Ryanair zaväzuje prevádzkovať dodatočných 26 rotácií týždenne. Wizz Air WIZZ1 V tejto zmluve sa pre spoločnosť Wizz Air stanovili tieto poplatky za pristátie: — 500 EUR za prvú dennú rotáciu, — 450 EUR za druhú a tretiu dennú rotáciu, — 400 EUR za nasledujúce denné rotácie. Správca letiska sa zaviazal počas prvých štyroch rokov platnosti zmluvy vyplatiť leteckej spoločnosti finančný príspevok na základe počtu odlietajúcich cestujúcich vo výške 1 EUR za odlietajúceho cestujúceho pri maximálnej výške 40 000 EUR v prvom roku platnosti zmluvy, 30 000 EUR v druhom roku, 20 000 EUR v treťom roku a 10 000 EUR vo štvrtom roku. V zmluve sa stanovili aj ďalšie voliteľné služby, ako napríklad čistenie lietadiel. Letecká spoločnosť bola oslobodená od poplatku za odlietajúcich cestujúcich. WIZZ2 Touto zmluvou sa zmenila zmluva WIZZ1. Poplatok za pristátie sa stanovil na 425 EUR na všetky rotácie. Finančný príspevok vyplácaný správcom letiska sa stanovil na 0,75 EUR za odlietajúceho cestujúceho. WIZZ3 Poplatky za pristátie sa stanovili takto: — 425 EUR do 20 rotácií týždenne, — 42,50 EUR pri 21 až 32 rotáciách týždenne, — 21,25 EUR nad 33 rotácií týždenne. Letecká spoločnosť bola oslobodená od platenia poplatku za odlietajúcich cestujúcich. Prevádzkovateľ letiska sa zaviazal vyplatiť leteckej spoločnosti finančný príspevok za odlietajúceho cestujúceho vo výške 0,375 EUR pri 0 až 20 rotáciách týždenne, 1,375 EUR pri 21 až 26 rotáciách týždenne, 1,725 EUR pri 27 až 32 rotáciách týždenne a 1,925 EUR nad túto hranicu. V zmluve sa stanovili aj ďalšie voliteľné služby, ako napríklad čistenie lietadiel. Iné letecké spoločnosti GOOD1 V zmluve sa stanovil program 24 rotácií týždenne. Poplatok za pristátie sa stanovil na 4 000 frankov (609,80 EUR) a letecká spoločnosť bola oslobodená od platenia poplatku za odlietajúcich cestujúcich. CIAO1 V zmluve sa stanovil poplatok za pristátie vo výške 305 EUR a letecká spoločnosť bola oslobodená od platenia poplatku za odlietajúcich cestujúcich. BERL1 V zmluve sa stanovila jedna rotácia týždenne. Poplatok za pristátie sa stanovil na 500 EUR a letecká spoločnosť bola oslobodená od platenia poplatku za odlietajúcich cestujúcich. VOLA1 V tejto zmluve sa stanovilo päť rotácií denne. Poplatok za pristátie sa stanovil na 450 EUR a poplatok za odlietajúceho cestujúceho na 2,13 EUR. Správca letiska sa zaviazal poskytnúť finančnú podporu na spustenie spojení do výšky 100 000 EUR na spojenie. STER1 V tejto zmluve sa stanovil poplatok za pristátie vo výške 576 EUR do troch rotácií týždenne, 540 EUR pri štyroch až šiestich rotáciách týždenne a 500 EUR pri viac ako siedmich rotáciách týždenne. Letecká spoločnosť bola oslobodená od platenia poplatku za odlietajúcich cestujúcich. V zmluve sa stanovili aj voliteľné služby, ako napríklad čistenie lietadiel. NORW1 V tejto zmluve sa stanovil poplatok za pristátie vo výške 500 EUR do šiestich rotácií týždenne a 400 EUR pri viac ako siedmich rotáciách týždenne. Letecká spoločnosť bola oslobodená od platenia poplatku za odlietajúcich cestujúcich. V zmluve sa stanovili aj voliteľné služby, ako napríklad čistenie lietadiel. AIRH1 V tejto zmluve sa stanovilo päť rotácií týždenne. Poplatok za pristátie sa stanovil na 147,38 EUR a poplatok za odlietajúceho cestujúceho na 2,89 EUR. Správca letiska sa zaviazal vyplatiť leteckej spoločnosti finančný príspevok vo výške 0,50 EUR za odlietajúceho cestujúceho. V zmluve sa stanovili aj voliteľné služby, ako napríklad čistenie lietadiel a ďalšie služby. AIRP1 V tejto zmluve sa stanovila jedna rotácia denne. Poplatok za pristátie sa stanovil na 192,88 EUR a poplatok za odlietajúceho cestujúceho na 2,89 EUR. V zmluve sa stanovili aj voliteľné služby, ako napríklad čistenie lietadiel. BLUE1 V tejto zmluve sa stanovil poplatok za pristátie vo výške 600 EUR a letecká spoločnosť bola oslobodená od platenia poplatku za odlietajúcich cestujúcich. BLUE2 Touto zmluvou sa zmenila zmluva BLUE1, pokiaľ ide o výšku poplatkov za pristátie, ktoré sa stanovili na 450 EUR. FLYM1 V tejto zmluve sa stanovila prevádzka minimálne štyroch rotácií týždenne. Poplatky za pristátie sa stanovili na 600 EUR pri lietadlách B737-300 (136 miest) a 550 EUR pri lietadlách B737-500 (125 miest). Letecká spoločnosť bola oslobodená od platenia poplatku za odlietajúcich cestujúcich. CENT1 V tejto zmluve sa stanovil poplatok za pristátie vo výške 500 EUR do troch rotácií týždenne, 450 EUR pri štyroch až siedmich rotáciách týždenne a 400 EUR pri viac ako siedmich rotáciách týždenne. Letecká spoločnosť bola oslobodená od platenia poplatku za odlietajúcich cestujúcich. Správca letiska sa zaviazal vyplatiť leteckej spoločnosti finančný príspevok vo výške 0,75 EUR za odlietajúceho cestujúceho počas prvých šiestich mesiacov a 0,50 EUR za posledných šesť mesiacov.